Iittala esitles eile Tallinna Kaubamajas Soome disainibrändi Iittala ja Jaapani disainer Issey Miyake koostöös loodud unikaalset kodutekstiili-, klaasi- ja keraamikakollektsiooni. Kollektsiooni tutvustas Iittala ekspordimänedžer Arto Mankinen. Eksklusiivne kollektsioon on müügil vaid 100 müügipunktis üle maailma. Eestis müüakse tooteid Tallinna Kaubamaja Kodumaailmas.
Uus kollektsioon on loodud Iittala ja Issey Miyake disainitiimide tiheda ja pikaajalise koostöö tulemusena. Soome bränd Iittala ning Jaapanist pärit Issey Miyake kaubamärk jagavad omavahel sarnaseid väärtusi ja disainifilosoofiat. Iittala on loonud mitmeid ajatu disainiga ikoonilisi kodutooteid nagu näiteks Aalto vaasid või Teema lauanõud ning Issey Miyake on maailmas tuntud eelkõige kui innovaatiliste moerõivaste kaubamärk.
Vaata galeriist, kes värske kollektsiooniga tutvumas käisid!